सबके लिए रेहमत बनकर आए नबी, ईद मिलादुन्नबी के जश्न में डूबे अकीदतमंद
भास्कर न्यूज | विभिन्न अंचलों से
जश्नेईद मिलादुन्नबी के जलसे गुरुवार को शहर के साथ-साथ जिले के विभिन्न गांव-कस्बों में भी जश्न के साथ निकले। इस दौरान विभिन्न कस्बों में तकरीर करते हुए मुस्लिम धर्मगुरुओं ने कहा कि रसूले पाक सिर्फ मुसलमानों, बल्कि पूरी इंसानियत के लिए रेहमत बनकर तशरीफ लए। जो इंसान खुदा की मखलूक पर रहम करता है, वही अल्लाह के रहम का हकदार होता है। रसूले पाक ने तमाम इंसानियत के साथ भलाई करने को इबादत फरमाया। रसूले पाक ने 13 साल मक्का और 10 साल मदीना दीन-ए-मतीन की तबलीग करके दीन का ऐसा पैगाम दिया कि इसलाम की पाकीज रोशनी पूरी दुनिया में फैल गई।
कार्यक्रम की शुरुआत में तिलावते कुरआन से जलसे का आगाज हुआ। इसके बाद नबी-ए-पाक की शान में नात पढ़ी गई। आखिर में सलातो सलाम के बाद मुल्क में अमन, चैन, सुकून, सलामती, खुशहाली और भाईचारे की दुआओं के साथ समारोहों का समापन हुअा।
भोपालगढ़-जुलूसे मुहम्मदी में उमड़े अकीदतमंद
ईदमिलदुन्नबी के मौके पर कस्बे के मुस्लिम बाहुल्य इलाके रोशनी से नहाए नजर आए। जश्न-ए-आमदे रसूल पर दरगाह से बस स्टैंड, सब्जी मंडी, गोदारों का चौक, सदर बाजार, गवाड, कफरेशियों का मोहल्ला होते हुए जुलूस निकाला गया। समारोह में नेक अच्छे काम करने वालों को इनाम से नवाजा गया। इस दौरान छोटे बच्चों ने नआते रसूल उलेमाओं द्वारा तकरीर पेश की गई। बस स्टैंड पर मस्जिद में मौलाना चांद मोहम्मद, जामा मस्जिद के मौलाना अब्दुल रहमान, छींपा मदरसा के अब्दुल मजीद, जिलानी खां शेरानी, कॉलानी मौलानी गुलाम रसूल सहित अन्य ने कौमी एकता भाइचारगी का संदेश दिया। इस दौरान भोपालगढ़ के युवा नेता जयप्रकाश देवड़ा, राजेश जाखड़, कांग्रेस जिला सचिव शिवकरण सैनी, यूथ कांग्रेस के लोकसभा महासचिव महेंद्र प्रताप देवड़ा, दाता नवयुवक मंडल के अध्यक्ष शिंभूभाई प्रजापत, थानाधिकारी शिवलहरी सहित कई अन्य लोगों की ओर से स्वागत किया गया।
बाप-ईद मिलादुन्नबी का जश्न, जुलूस से भाइचारे का संदेश
क्षेत्रके चारणाई गांव में गुरुवार को ईद मिलादुन्नबी का जश्न मनाया गया। इस दौरान क्षेत्र में जुलूस निकालकर भाइचारे का संदेश दिया गया। गांव में स्थित मदरसा अहले सुन्नत फैजाने आजम से इमाम मौलाना मोहम्मद अयुब सिद्धिकी ने हरी झंडी दिखाकर जुलूस को रवाना किया, जो कब्रिस्तार होते हुए गांव के मुख्य रास्तों से होते हुए जामा मस्जिद पहुंचकर संपन्न हुआ। जुलूस के बाद इमाम मौलाना मोहम्मद अयुब सिद्धिकी ने हजरत मुहम्मद के जीवन से सीख लेने उनके बताए मार्ग पर चलने का आह्वान किया। सरपंच हैदर अली ने शिक्षा पर बल देते हुए उपस्थित लोगों से अपने बच्चों को दीनी तालीम के साथ साथ दुनियावी तालीम दिलाने की बात कही। इस मौके पर मौलाना आमद्दीन, मौलाना मोहम्मद हाजी, हाफिज शौकत, मास्टर उमर फारूख, समसुद्दीन, रईश खान, इकबाल सहित कई उपस्थित थे।
बापिणी-मुल्क में अमन चैन की कामना
पंचायतसमिति क्षेत्र की ग्राम पंचायत ओमपुरा के सिंधियों की ढाणी स्थित मस्जिद पर ईद मिलादुन्नबी के अवसर पर आयोजित कार्यक्रम में जोधपुर से मौलाना अली मोहम्मद ने तकरीर पेश की। मौलाना ने नबी-ए-पाक के बताए नक्शे कदम पर चलने का आह्वान करते हुए भाईचारा को बढ़ावा देने का संदेश दिया। इसके साथ ही उन्होंने मुस्लिम समाज के बच्चों को तालीम दिलाने की जरुरत पर बल दिया। जलसे के समापन पर मुल्क में अमन-चेन, खुशहाली आपसी भाइचारे की दुआ की गई।
पीपाड़शहर- जलसे में अकीदतमंदों का सैलाब
जश्नेईद मिलादुन्नबी पर पीपाड़ शहर और उपखंड क्षेत्र के शेखनगर में जलसे का आयोजन हुआ। पीपाड़ शहर के पूर्व पार्षद अब्दुल वहीद बेलीम ने बताया कि गुरुवार सुबह 10 बजे बड़ी ईदगाह से जुलूस रवाना किया गया, जो शहर के सुभाष घाट, सदर बाजार, शहीदों का चौक, लखारा बाजार, खेरादियों का बास होते हुए वापस बड़ी ईदगाह पहुंचा। यहां तकरीर में मौलानाओं ने पैगम्बर साहब के जीवन पर रोशनी डालते हुए उनके बताए रास्ते पर चलने का संदेश दिया। इस मौके पर कार्यक्रम संयोजक के रूप में हाजी अल्लाउदीन कुरैशी, बरकत भाई चनावाला, सलीम खेरादी, इस्माइल खां सिंधी, मो.शरीफ छीपा, हिस्सामुदिन कुरैशी, उमरदराज कुरैशी, हाजी शेर मोहम्मद, जोधपुर जिला अल्पसंख्यक मोर्चा के अब्दुल कलाम, अयूब गौरी, इमरान खोखर, लुकमान राठौड़, इमरान लोहार, मुस्ताक मिस्त्री के साथ मुस्लिम समाज के कई गणमान्य नागरिकों ने भी जुलूस में शिरकत की।
इसी तरह, शेखनगर में मदरसा मोइनुल इस्लाम से अशफाकिया एज्यूकेशन सोसायटी की अगुवाई में सुबह 9 बजे जुलूसे मोहम्मदी को एसडीएम रिछपालसिंह बुरडक खतिबो इमाम मौलाना बरकत अली ने हरी झंडी दिखाकर रवाना किया। ये जुलूस शेखनगर, सिंधीपुरा कालूजो की ढाणी, आमली की ढाणी, इश्हाक खां की ढाणी होते हुए दोपहर 12:30 बजे शेखनगर पहुंचा। यहां सोसायटी की ओर से प्रशासनिक अधिकारियों का स्वागत किया गया।
आसोप-मोहम्मद साहब की यौमे पैदाइश पर जश्न
कस्बेमें ईद मिलादुन्नबी के अवसर पर जश्न का माहौल रहा। मौलाना शफीक अहमद कादरी ने बताया कि गुुरुवार सुबह 9 बजे कस्बे में जुलूस निकाला गया, जो जामा मस्जिद से रवाना होकर नवचौकिया, मोहर्रम चौक, गांधी चौक, सदर बाजार से बस स्टैंड होते हुए मदीना मस्जिद पहुंचा। यहां मिलादे पाक के साथ जुलूस का समापन हुआ।
फलौदी-जश्ने ईद मिलादुन्नबी पर निकाला जुलूस
जश्नेईद मिलादून्नबी क्षेत्र में हर्षोल्लास के साथ मनाया गया। स्थानीय कमेटी के महासचिव गबरू खां राठौड, अध्यक्ष सफी मोहम्मद ने बताया कि जुलूस मदरसा से होकर न्यारियों का चौक से होते हुए राईकाबाग, ईदगाह मैदान, जामा मस्जिद तक निकाला गया। इसमें सुजा सदीफ से आए मौलाना फेज मोहम्मद सिद्धिकी फलौदी के मौलाना इकबाल शाह ने तकरीर पेश करने के साथ वतन के अमन - शान्ति की दुआ की गई। इस कार्यक्रम में निजामूदीन, मंजूर अली आदि ने भाग लिया। इसी तरह, तंजीम फैजाने जीला हाफिजे मिल्लत वेलफेयर ट्रस्ट की ओर से पागियों की ढाणी, खींचन के तत्वावधान में ईद मिलादून्नबी पर जुलूस निकाला गया। इसमें पागियों की ढाणी मस्जिद के इमाम पेश मौलाना रईसुहदीन, तन्जीम फैजाने जीला हाफिजे मिल्लन ट्रस्ट के अध्यक्ष मोहम्मद खान, इमाम मो. रफीक, सरादीन, सिकन्दर, हाजी अब्दुल हक, इलियास, बशाीर, नसरदीन मारवाड़ ग्रुप, मेहबूब, निहालदीन, हाजी समसुदीन, सिकन्दर सहित अन्य गणमान्य नागरिकों ने शिरकत की।
hin_Deva bho_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva bho_Deva hin_Deva